Neuvoston asetus (ETY) N:o 900/92, annettu 31 päivänä maaliskuuta 1992, toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun asetuksen (ETY) N:o 3677/90 muuttamisesta



Virallinen lehti nro L 096 , 10/04/1992 s. 0001 - 0006

Suomenk. erityispainos Alue 15 Nide 11 s. 0027

Ruotsink. erityispainos Alue 15 Nide 11 s. 0027



NEUVOSTON ASETUS (ETY) N:o 900/92, annettu 31 päivänä maaliskuuta 1992, toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun asetuksen (ETY) N:o 3677/90 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksessa (ETY) N:o 3677/90(1) vahvistetaan tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen toteutettavat toimenpiteet, kulkeutumismenetelmät muuttuvat jatkuvasti ja kansainvälisellä tasolla ollaan sitä mieltä, että Yhdistyneiden Kansakuntien huumausaineiden ja psykotrooppisten aineiden laitonta kauppaa vastaan tehdyn yleissopimuksen, jäljempänä 'Yhdistyneiden Kansakuntien yleissopimus`, 12 artiklassa tarkoitettuja menettelyjä on tiukennettava kyseisten aineiden kulkeutumisen tehokkaaksi estämiseksi, komissio ja seitsemän jäsenvaltiota ovat osallistuneet kemikaalityöryhmän toimintaan, joka perustettiin Houstonin taloudellisessa huippukokouksessa (G-7) 10 päivänä heinäkuuta 1990 kehittämään tehokkaita menettelytapoja huumausaineiden lähtöaineiden ja huumausaineiden laittomassa valmistuksessa keskeisten kemiallisten aineiden kulkeutumisen estämiseksi; kyseisen toiminnan aikana yhteisön tasolla on ollut yhteistyötä ja läheisiä neuvotteluja kaupan ja teollisuuden edustajien kanssa, työryhmän loppukertomus on hyväksytty Lontoon taloudellisessa huippukokouksessa (G-7) 15 päivänä heinäkuuta 1991, kyseinen kertomus, joka tunnustaa Yhdistyneiden Kansakuntien yleissopimuksen kansainvälisen yhteistyön peruskirjaksi tässä asiassa, sisältää joukon suosituksia kansallisten ja kansainvälisten toimenpiteiden tiukentamiseksi kyseisen yleissopimuksen perusteella, useat työryhmän suosituksista koskevat asetuksen (ETY) N:o 3677/90 soveltamisalaan kuulumattomia toimenpiteitä, erityisesti mitä tulee kemiallisten aineiden vientiä koskeviin tiettyihin velvoitteisiin, kansainvälisen valvonnan alaisten aineiden luettelon laajentamiseen ja kyseisten aineiden uuteen luokittelujärjestelmään, jossa aineet luokitellaan kolmeen luokkaan kyseisten aineiden luonteeseen mukautettujen valvontatoimenpiteiden perusteella, ja erityisesti 3 luokan aineisiin, jotka ovat hyvin laajan laittoman kaupan kohteena, ei pidä soveltaa vientilupajärjestelmää muulloin kuin tiettyihin arkaluonteisiin maihin vietäessä tarkastusten tarpeettoman hankaloittamisen välttämiseksi; työryhmän kertomuksessa suositetaan kansainvälisen yhteistyön vahvistamista tekemällä kahdenvälisiä sopimuksia erityisesti luokiteltujen aineiden viejä- ja tuoja-alueiden välillä, ottaen erityisesti huomioon yhteisön sitoumuksen työryhmän toimintaan on tärkeää, että se panee täytäntöön hyväksytyt suositukset ja edistää osaltaan mahdollisimman paljon kansainvälistä yhteistyötä kyseisellä alalla, ja Yhdistyneiden Kansakuntien yleissopimuksen mukaisesti liitteen taulukkojen I ja II muutokset ehdotetaan Yhdistyneiden Kansakuntien talous- ja sosiaalineuvoston huumausainetoimikunnalle, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3677/90 seuraavasti. 1 Korvataan 1 artiklan 2 kohdan f alakohta seuraavasti: "f) `lopullisella vastaanottajalla` luonnollista henkilöä tai oikeushenkilöä, jolle luokitellut aineet toimitetaan määrämaassa. Kyseinen henkilö voi olla eri kuin lopullinen käyttäjä," Entinen f alakohta tulee g alakohdaksi. 2 Korvataan 2 artiklan 1 alakohdan toinen ja kolmas luetelmakohta seuraavasti: " - luokitellun aineen määrä ja paino, ja jos on kysymys seoksesta, seoksen määrä ja paino sekä seokseen sisältyvän liitteessä mainitun aineen tai aineiden määrä ja paino tai prosenttiosuus, - viejän, tuojan, jakelijan ja, 4, 5 ja 5 a artiklan mukaisesti, lopullisen vastaanottajan nimet ja osoitteet." 3 Korvataan 2 artiklan 4 alakohta seuraavasti: "4 Edellä 1 ja 3 kohdassa tarkoitettuja asiakirjoja ja kirjanpitoja on säilytettävä kolme vuotta alkaen sen kalenterivuoden lopusta, jonka aikana 1 kohdassa tarkoitettu toimi on tapahtunut, ja niiden on oltava viipymättä saatavilla mahdollista tarkastusta varten toimivaltaisten viranomaisten pyynnöstä." 4 Lisätään artikla seuraavasti: "2 a artikla Toimijoiden hyväksyminen ja rekisteröinti 1 Liitteessä olevassa 1 luokassa esitettyjen luokiteltujen aineiden tuontiin, vientiin tai kauttakuljetukseen osallistuvien toimijoiden, lukuun ottamatta tullivirkailijoita, varastonpitäjiä ja liikenteenharjoittajia, jotka toimivat ainoastaan mainitussa ominaisuudessa, on kyseisen toiminnan harjoittamiseksi saatava sen jäsenvaltion toimivaltaisten viranomaisten lupa, johon ovat sijoittautuneet. Tutkiessaan, onko luvan myöntäminen aiheellista, toimivaltaisten viranomaisten on otettava huomioon erityisesti hakijan pätevyys ja luotettavuus. Toimivaltaiset viranomaiset voivat keskeyttää luvan voimassaolon tai peruuttaa sen, jos on aihetta olettaa, että luvanhaltija ei enää ole sopiva pitämään lupaa hallussaan tai jos luvan myöntämisperusteet eivät enää täyty. 2 Liitteessä olevassa 2 luokassa esitettyjen luokiteltujen aineiden tuontiin, vientiin tai kauttakuljetukseen tai liitteessä olevassa 3 luokassa esitettyjen luokiteltujen aineiden vientiin osallistuvat toimijat, lukuun ottamatta tullivirkailijoita, varastonpitäjiä ja liikenteenharjoittajia, jotka toimivat ainoastaan mainitussa ominaisuudessa, velvoitetaan ilmoittamaan ja pitämään ajan tasalla toimivaltaisille viranomaisille niiden tilojen osoitteet, joissa he harjoittavat näiden aineiden valmistusta tai joista käsin he tekevät kauppaa. Tämä velvoite ei kuitenkaan koske toimijoita, jotka osallistuvat 3 luokassa esitettyjen luokiteltujen aineiden tai 3 luokan luokiteltuja aineita sisältävien seosten, jotka on eritelty tätä tarkoitusta varten, pienten määrien vientiin. 3 Jäsenvaltioiden on määritettävä lupien myöntämismenettely, siihen mahdollisesti liittyvät erityisedellytykset mukaan lukien, kuten voimassaoloajan vahvistaminen ja lupien myöntämiseen liittyvän maksun periminen." 5 Korvataan 3 artikla seuraavasti: "3 artikla Yhteistyö Jäsenvaltioiden on toteutettava tarvittavat toimenpiteet läheisen yhteistyön aikaansaamiseksi toimivaltaisten viranomaisten ja toimijoiden välillä, ja jotta toimijat: - ilmoittavat viipymättä toimivaltaisille viranomaisille kaikista seikoista, kuten luokiteltuja aineita koskevista epätavallisista tilauksista tai liiketoimista, jotka antavat aihetta olettaa, että nämä tuontiin, vientiin tai kauttakuljetukseen tarkoitetut aineet voivat kulkeutua huumausaineiden tai psykotrooppisten aineiden laittomaan valmistukseen, - toimittavat toimivaltaisille viranomaisille tiedot, joita kyseiset viranomaiset saattavat pyytää toimijoiden luokiteltujen aineiden vientiliiketoimiin liittyen." 6 Korvataan 4 artikla seuraavasti: "4 artikla Vientilupa Liitteessä olevassa 1 luokassa esitetyt luokitellut aineet 1 Liitteessä olevassa 1 luokassa esitettyjen luokiteltujen aineiden vientiin tarvitaan sen jäsenvaltion toimivaltaisten viranomaisten myöntämä vientitoimituskohtainen lupa maastavientiin, jossa vienti-ilmoitus on jätettävä voimassaolevien säännösten mukaisesti. 2 Edellä 1 kohdassa tarkoitettujen lupahakemusten on sisällettävä seuraavat tiedot: - viejän, kolmannessa maassa olevan tuojan tai muun vientiin tai lähetykseen osallistuvan toimijan sekä lopullisen vastaanottajan nimi ja osoite, - luokitellun aineen nimi sellaisena kuin se esiintyy liitteessä olevassa 1 luokassa, - luokitellun aineen määrä ja paino, ja jos on kysymys seoksesta, seoksen määrä ja paino sekä seokseen sisältyvän liitteessä mainitun aineen tai aineiden määrä ja paino tai prosenttiosuus, - kaikki kuljetusta koskevat seikat, kuten todennäköinen lähetyspäivä, kuljetustapa, sen tullitoimipaikan nimi, jossa tulli-ilmoitus tehdään, ja siltä osin kuin kyseiset tiedot ovat saatavilla tässä vaiheessa, kuljetusvälineen tunnus, reitti, aiottu yhteisön tullialueelta poistumispaikka sekä tuojamaahan saapumispaikka. Jäljempänä 10 kohdassa tarkoitetuissa tapauksissa määrämaan myöntämä tuontilupa on liitettävä hakemukseen. 3 Hakemuksesta tehdään päätös 15 työpäivän määräajassa, heti kun toimivaltaiset viranomaiset pitävät asiakirjoja täydellisinä. Kyseistä määräaikaa jatketaan, jos toimivaltaisten viranomaisten on 10 kohdassa tarkoitetuissa tapauksissa suoritettava lisäselvityksiä varmistaakseen, että aineiden vienti on asianmukaisesti hyväksytty. 4 Tässä sanotun rajoittamatta teknisten rangaistustoimenpiteiden mahdollista täytäntöönpanoa, 1 kohdassa tarkoitettu vientilupa evätään, jos: a) on aihetta epäillä, että 2 kohdassa vahvistettujen velvoitteiden mukaisesti toimitetut tiedot ovat vääriä tai virheellisiä, b) 10 kohdassa tarkoitetuissa tapauksissa osoitetaan, etteivät määrämaan toimivaltaiset viranomaiset ole asianmukaisesti hyväksyneet luokiteltujen aineiden vientiä, c) on aihetta epäillä, että kyseiset aineet on tarkoitettu huumausaineiden tai psykotrooppisten aineiden laittomaan valmistukseen. 5 Jos reittiä ja kuljetusvälinettä koskevia yksityiskohtaisia tietoja ei ole mainittu 2 kohdassa tarkoitetussa hakemuksessa, vientiluvasta on käytävä ilmi, että toimija velvoitetaan toimittamaan nämä tiedot tulliviranomaisille tai muulle toimivaltaiselle viranomaiselle yhteisön tullialueelta poistumispaikassa ennen tavaralähetyksen fyysistä lähtöä. Tällöin vientilupaan on myöntämisen yhteydessä tehtävä asiaankuuluvat merkinnät. 6 Kaikissa tapauksissa vientilupa on esitettävä tulliviranomaisille tarkastelua varten vientitullausilmoitusta jätettäessä. Kyseisen luvan yksi kappale on lisäksi liitettävä tavaralähetyksen mukaan luokiteltujen aineiden yhteisön tullialueelta poistumispaikassa olevaan tullitoimipaikkaan asti. Kyseisessä toimipaikassa lupaa täydennetään tarvittaessa lisäämällä siihen 5 kohdassa tarkoitetut tiedot ja kaikki muut tarvittavina pidetyt tiedot, ja siihen lyödään toimipaikan leima ennen luvan palauttamista sen myöntäneelle viranomaiselle. 7 Vientiluvan myöntäminen ei vaikuta luvanhaltijan mahdolliseen hallinnolliseen tai muuhun vastuuseen. 8 Vientiluvan voimassaolo voidaan keskeyttää tai se voidaan peruuttaa, jos on aihetta epäillä luokiteltujen aineiden kulkeutumista huumausaineiden tai psykotrooppisten aineiden laittomaan valmistukseen. 9 Kolmannen maan yhteisölle Yhdistyneiden Kansakuntien yleissopimuksen 12 artiklan 10 kohdan mukaisesti osoittamien vientiä koskevien ennakkoilmoituspyyntöjen osalta: a) komissio antaa jäsenvaltioiden toimivaltaisille viranomaisille viipymättä tiedon jokaisesta saamastaan tämänkaltaisesta pyynnöstä, b) asianomaisen jäsenvaltion toimivaltaisten viranomaisten on aina ennen luokiteltujen aineiden vientiä pyynnön esittäneeseen maahan toimitettava 2 kohdassa eritellyt tiedot kyseisen maan toimivaltaisille viranomaisille. Jäljennös tästä vastauksesta on toimitettava komissiolle sen saattamiseksi tiedoksi muille jäsenvaltioille, c) mainitun kaltaiset tiedot toimittavan viranomaisen on vaadittava ne vastaanottavaa kolmannen maan viranomaista säilyttämään niihin mahdollisesti sisältyvien taloudellisten, teollisten, kaupallisten tai ammattisalaisuuksien tai kaupallisia toimintatapoja koskevien tietojen luottamuksellisuuden. 10 Aina kun yhteisön ja kolmannen maan välillä on tehty sopimus, jonka mukaan vientiä ei sallita, elleivät mainitun maan toimivaltaiset viranomaiset ole myöntäneet tuontilupaa kyseisille aineille: a) komissio toimittaa jäsenvaltioiden toimivaltaisille viranomaisille tiedoksi kolmannen maan toimivaltaisen viranomaisen nimen ja osoitteen sekä kaikki tästä maasta saadut käytännön tiedot, b) jäsenvaltioiden toimivaltaiset viranomaiset varmistavat, että kaikki tuontitoimet ovat asianmukaisesti hyväksytyt pyytäen tarvittaessa vahvistuksen a alakohdassa tarkoitetulta viranomaiselta." 7 Korvataan 5 artikla seuraavasti: "5 artikla Viennin erityisvelvoitteet Liitteessä olevassa 2 luokassa esitetyt luokitellut aineet 1 Liitteessä olevassa 2 luokassa esitettyjen luokiteltujen aineiden vientiin tarvitaan lupa, jonka myöntävät 2 ja 3 kohdan mukaisesti sen jäsenvaltion toimivaltaiset viranomaiset, jossa vientitullausilmoitus on voimassa olevien säännösten mukaisesti jätettävä. 2 Edellä 4 artiklan säännöksiä sovelletaan soveltuvin osin 1 kohdassa tarkoitettuun vientiin aina, kun vaikuttaa siltä, että kyseinen vienti on tarkoitettu suoraan tai välillisesti sellaiseen kolmanteen maahan, jota huumausaineiden tai psykotrooppisten aineiden laittoman valmistuksen mainituista luokitelluista aineista on todettu koskevan. Kyseinen toteaminen voidaan suorittaa erityisesti asianomaisen kolmannen maan komissiolle osoittaman perusteluin varustetun pyynnön perusteella. Edellä 4 artiklan säännöksiä sovelletaan lisäksi aina, kun yleistä maastavientilupaa ei voida myöntää 3 kohdan nojalla. 3 Kaikissa muissa tapauksissa kaikkien 2 luokassa esitettyjen luokiteltujen aineiden vienti voidaan asianomaisten toimijoiden pyynnöstä sallia yhteisesti myöntämällä yleinen maastavientilupa. Tällaisen luvan myöntämistä koskevassa päätöksessä on otettava huomioon hakijan pätevyys ja luotettavuus sekä asianomaisen kaupankäynnin luonne ja määrä sekä suunta. Mainituissa tapauksissa luvanhaltijan on vientitullausilmoituksissa viitattava kyseiseen lupaan. Luvanhaltijan on toimitettava toimivaltaisten viranomaisten vahvistamia vaatimuksia noudattaen kaikki luvan nojalla suoritettuja vientitoimia koskevat tiedot. Yleisen maastavientiluvan voimassaoloaika voidaan keskeyttää tai se voidaan peruuttaa, jos on aihetta olettaa, että luvanhaltija ei enää ole sopiva pitämään lupaa hallussaan tai jos luvan myöntämisperusteet eivät enää täyty." 8 Lisätään artikla seuraavasti: "5 a artikla Viennin erityisvelvoitteet Liitteessä olevassa 3 luokassa esitetyt luokitellut aineet 1 Jos liitteessä olevassa 3 luokassa esitettyjen aineiden vienti on tarkoitettu suoraan tai välillisesti sellaiseen kolmanteen maahan: a) jonka kanssa yhteisö on tehnyt sopimuksen, jonka mukaan vientiä yhteisöstä mainittuun maahan ei sallita, elleivät kyseisen maan toimivaltaiset viranomaiset ole myöntäneet tuontilupaa kyseiselle tavaralähetykselle tai b) jonka alueella on todettu esiintyvän heroiinin tai kokaiinin laitonta valmistusta tai joka on todettu arkaluonteiseksi maaksi mainittujen aineiden mahdollisen kulkeutumisen osalta, vaaditaan vientilupa, jonka myöntävät 2 ja 3 kohdan mukaisesti sen jäsenvaltion toimivaltaiset viranomaiset, jossa vientitullausilmoitus on voimassa olevien säännösten mukaisesti jätettävä. 2 Edellä 4 artiklan säännöksiä sovelletaan soveltuvin osin 1 kohdassa tarkoitettujen aineiden vientiin aina, kun asianomaisten kolmansien maiden kanssa tehdyissä erityissopimuksissa määrätään vientilupien myöntämisestä erikseen jokaiselle vientitoimelle. Niitä sovelletaan lisäksi aina, kun yleistä maastavientilupaa ei voida myöntää 3 kohdan nojalla. 3 Jos se olosuhteiden vuoksi on perusteltua, kaikkien liitteessä olevassa 3 luokassa esitettyjen luokiteltujen aineiden vienti voidaan sallia yhteisesti myöntämällä yleinen maastavientilupa. Tällaisten lupien myöntämistä, keskeyttämistä tai peruuttamista koskeva päätös tehdään soveltamalla soveltuvin osin 5 artiklan 3 kohtaa. Tällaisten lupien myöntämisen edellytyksenä on lisäksi, että haltija pitää tarkastusta varten viejäjäsenvaltion toimivaltaisten viranomaisten saatavilla, aina kun se on aiheellista ja jokaisen vientitoimen osalta, kolmannen maan viranomaisten myöntämän tuontiluvan. Epäilynalaisissa tapauksissa viejäjäsenvaltion toimivaltaiset viranomaiset voivat ottaa yhteyttä tuontiluvan myöntäneisiin viranomaisiin." 9 Korvataan 6 artikla seuraavasti: "6 artikla Toimivaltaisten viranomaisten valtuudet 1 Varmistaakseen 2, 4, 5 ja 5 a artiklan asianmukaisen soveltamisen jokaisen jäsenvaltion on säädettävä kansallisessa lainsäädännössään tarvittavista toimenpiteistä, jotta toimivaltaiset viranomaiset: a) saavat tietoja kaikista luokiteltuja aineita koskevista tilauksista tai toimista, b) pääsevät toimijoiden toimitiloihin hankkiakseen todisteita sääntöjen vastaisuudesta. 2 Jokaisen jäsenvaltion toimivaltaiset viranomaiset voivat kieltää luokiteltujen aineiden tuonnin yhteisön alueelle tai niiden siltä lähtemisen, jos kyseisillä viranomaisilla on aihetta epäillä näiden aineiden olevan tarkoitettu huumausaineiden tai psykotrooppisten aineiden laittomaan valmistukseen, sanotun kuitenkaan rajoittamatta 4, 5 ja 5 a artiklan sekä tämän artiklan 1 kohdassa säädettyjen toimenpiteiden soveltamista. 3 Ehkäistäkseen kulkeutumisen erityiset vaarat vapaa-alueilla sekä muilla arkaluonteisilla alueilla kuten tullivarastoissa, jäsenvaltioiden on varmistettava, että näillä alueilla suoritettujen toimien tarkastukset ovat tehokkaita kyseisten toimien joka vaiheessa ja vähintään yhtä tiukkoja kuin tullialueen muissa osissa suoritetut tarkastukset." 10 Korvataan 10 artikla seuraavasti: "10 artikla 1 Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. Komitea tutkii kaikki tämän asetuksen soveltamista koskevat kysymykset, jotka sen puheenjohtaja omasta aloitteestaan tai jäsenvaltion edustajan pyynnöstä ottaa käsiteltäväksi. 2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 3 Edellä 2 kohdassa määriteltyä menettelytapaa noudatetaan erityisesti: a) 3 luokassa esitettyjen luokiteltujen aineiden määrien määrittämiseksi ja 3 luokan luokiteltuja aineita sisältävien seosten tunnistamiseksi 2 a artiklan 2 kohdan toisen alakohdan mukaisesti, b) maiden ja aineiden tunnistamiseksi 5 artiklan 2 kohdan mukaisesti, c) vientilupaa koskevien vaatimusten hyväksymiseksi 5 a artiklan 1 kohdan b alakohdan mukaisesti, jos asianomaisen kolmannen maan kanssa ei ole sopimusta, d) 4 artiklassa tarkoitetun vientiluvan mallilomakkeen sekä mainitun lomakkeen käytön yksityiskohtaisten sääntöjen ja 5 ja 5 a artiklassa tarkoitettujen yleisten maastavientilupien järjestelmän täytäntöönpanoa koskevien yksityiskohtaisten sääntöjen hyväksymiseksi, e) tämän asetuksen liitteen muuttamiseksi niissä tapauksissa, joissa Yhdistyneiden Kansakuntien yleissopimuksen liitteen taulukoita muutetaan." 11 Lisätään artikla seuraavasti: "11 a artikla Komissiolla on toimivalta ottaa yhteisön puolesta myönteinen kanta Yhdistyneiden Kansakuntien yleissopimuksen liitteiden I ja II muutoksiin, jotka ovat tämän asetuksen liitteen mukaiset." 12 Korvataan liite seuraavasti: "LIITE>TAULUKON PAIKKA> " 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1993, lukuun ottamatta 1 artiklan 11 kohtaa, jota sovelletaan heti tämän asetuksen tultua voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1992. Neuvoston puolesta Puheenjohtaja Vitor MARTINS (1) EYVL N:o L 357, 20.12.1990, s. 1